1. Odos polinkio į tam tikrus fenotipinius pokyčius nustatymo būdas, apimantis:

- vieno nukleotido polimorfizmų nustatymą iš anksto atrinktuose vieno nukleotido polimorfizmų regionuose, kur kiekvienas šiuose regionuose esantis vieno nukleotido polimorfizmas yra genetiškai susietas su odos polinkiu į tam tikrus fenotipinius pokyčius, kur iš anksto atrinktus vieno nukleotido polimorfizmų regionus sudaro:

- pirmasis iš anksto nustatytų vieno nukleotido polimorfizmų regionų pogrupis, apimantis vieno nukleotido polimorfizmų regionus, genetiškai susijusius su odos atsparumu saulės poveikiui ir esančius genuose TYR, SLC45A21 ir SLC45A22;

- antrasis iš anksto nustatytų vieno nukleotido polimorfizmų regionų pogrupis, apimantis vieno nukleotido polimorfizmų regionus, genetiškai susijusius su odos elastingumu ir jos atramine funkcija ir esančius genuose MMP1 ir ELN;

- trečiasis iš anksto nustatytų vieno nukleotido polimorfizmų regionų pogrupis, apimantis vieno nukleotido polimorfizmų regioną, genetiškai susijusį su odos drėkinimo funkcija ir esantį gene AQP3;

- ketvirtasis iš anksto nustatytų vieno nukleotido polimorfizmų regionų pogrupis, apimantis vieno nukleotido polimorfizmų regionus genetiškai susijusius su odos antioksidacine funkcija ir esančius genuose SOD2, GPX1, CAT ir NQO1;

- koeficiento priskyrimą kiekvienam fenotipiniam polinkiui, kur koeficientas nustatomas pagal vieno nukleotido polimorfizmų, turinčių įtaką tam tikram odos fenotipui, kiekį ir homologiją;

individualizuoto asmens odos priežiūros režimo pateikimą pagal nustatytą koeficientą, susijusį su odos polinkiu į atsparumą saulės ir oksidaciniam poveikiams ir atsparumą elastingumo ir drėgmės praradimui;

b e s i s k i r i a n t i s tuo, kad apima:

- antrojo pogrupio vieno nukleotido polimorfizmų buvimo ar nebuvimo nustatymas COL1A1 ir/arba AHR genuose;

- ketvirtojo pogrupio vieno nukleotido polimorfizmų buvimo ar nebuvimo nustatymas NRF2 gene;

- penktojo pogrupio vieno nukleotido polimorfizmų buvimo ar nebuvimo nustatymą TNF-α ir/arba IL6 ir/arba IL1Beta genuose.

2. Būdas pagal 1 punktą, b e s i s k i r i a n t i s tuo, kad bent dalis genotipo yra nustatoma atliekant tikralaikę polimerazės grandininę reakciją arba taikant sekoskaitą.

3. Būdas pagal 1 punktą, b e s i s k i r i a n t i s tuo, kad papildomai apima nustatymą, ar vieno nukleotido polimorfizmas turi heterozigotinę ar homozigotinę formą, nuo kurios priklauso odos fenotipinio polinkio koeficiento nustatymas.

4. Būdas pagal 3 punktą, b e s i s k i r i a n t i s tuo, kad koeficientui suteikiama -1 vertė, kai vieno nukleotido polimorfizmo nėra, 0 vertė, kai vieno nukleotido polimorfizmas turi heterozigotinę formą ir +1 vertė, kai vieno nukleotido polimorfizmas turi homozigotinę formą.

5. Atitinkamos odos priežiūros režimo parinkimas, naudojant nustatytus duomenis pagal bet kurį iš ankstesnių 1-4 punktų.